Dit is daagliks my kinders se taak om vir die diere te sorg. Daar is G-force die marmot en Beer ons ou getroue hond. Dit leer die kinders om verantwoordelik te wees en te beplan, en dat hulle 'n doel het.
Hierdie verantwoordelikheid is ook beslis nie iets om ligtelik op te neem nie. Net soos wat hulle vir hulle self sorg moet hulle seker maak van G-force en Beer. Dit is hulle diere.
Maak nie saak in watter gemeente jy ook al mag wees nie, die gemeente behoort aan die Here. Ons die Here se kinders is deel daarvan en het 'n verantwoordelikheid teenoor sy gemeente.
Kyk enige bestuurder sal vir jou vertel ... Ek het my harde werkers wat hulle kant bring en dan het ek die nutteloses wat net nie die ekstra myl wil stap nie. Enige musikant sal vir jou vertel as hy nie oefen nie verloor hy sy potensiaal om te speel.
God wil my en jou bo gemiddeld seën en gee nie vir ons meer as wat ons kan hanteer nie! Dit wat Hy gee ... Gebruik dit al is dit net om iemand se hand by die deur te skud en hallo te sê. Voor jy jouself kan kry dan kan jy baie meer doen as wat jy gedink het.